จงสรุปบทความเรื่อง "Target Date Fund อีกทางเลือกเพื่อเก็บเงินไว้ใช้หลังเกษียณ" ให้หน่อยค่ะ
กองทุน Target Date Fund เป็นการลงทุนในระยะยาวที่มีเป้าหมายเพื่อการวางแผนเกษียณ หากผู้ลงทุนไม่มีเวลาในการดูแลพอร์ตลงทุนให้เหมาะสมกับช่วงอายุ นับเป็นตัวเลือกที่น่าสนใจในการนำมาใช้เป็นเครื่องมือในการสร้างความมั่งคั่งในระยะยาว
ปัญหาหนึ่งของคนที่จะวางแผนเกษียณ โดยเฉพาะถ้าจะวางแผนเกษียณตั้งแต่อายุยังน้อย ซึ่งถือเป็นจุดเริ่มต้นของการวางแผนเกษียณที่ดี เนื่องจากมีระยะเวลาในการเก็บออมและลงทุนได้ยาว แต่มักจะเจอปัญหาว่า ไม่รู้ว่าจะวางแผนเกษียณยังไง จะลงทุนอะไรเพื่อให้มีเงินพอใช้หลังเกษียณ จะจัดพอร์ตลงทุนอย่างไร และจะกระจายความเสี่ยงหรือแบ่งสัดส่วนการลงทุนเท่าไหร่ การลงทุนเพื่อเกษียณเป็นการลงทุนระยะยาว ซึ่งตัวช่วยวางแผนเกษียณชั้นดี ที่อยากแนะนำให้รู้จัก นั่นคือ Target Date Fund กองทุนแบบสมดุลตามอายุเพื่อเน้นเกษียณ
กองทุนประเภท Target Date Fund เป็นหนึ่งในทางเลือกการลงทุนระยะยาวเพื่อการเกษียณ โดยมีหลักการ คือ บริหารสินทรัพย์ลงทุนและผลตอบแทนที่เหมาะสมกับระดับความเสี่ยงที่ลดลงตามช่วงอายุที่เพิ่มขึ้นของผู้ลงทุนจนถึงวัยเกษียณ เพื่อให้มีเงินใช้หลังวัยเกษียณอย่างเพียงพอ โดยที่ผู้ลงทุนไม่ต้องจัดสรรเงินลงทุนด้วยตัวเอง
กลยุทธ์การลงทุนของกองทุนประเภทนี้ คือ ผู้จัดการกองทุนจะกระจายการลงทุนไปยังสินทรัพย์ประเภทต่าง ๆ (Asset Allocation) ที่กำหนด ประกอบไปด้วยสินทรัพย์ลงทุนหลากหลาย เช่น เงินฝาก ตราสารหนี้ หุ้น กองทุนรวม อสังหาริมทรัพย์ หรือทองคำ เป็นต้น และปรับเปลี่ยนสัดส่วนของแต่ละสินทรัพย์ตามช่วงอายุที่เปลี่ยนไปให้กับผู้ลงทุน และให้เหมาะสมกับช่วงปีที่ผู้ลงทุนจะเกษียณ
 ส่วนใหญ่แล้วกองทุน Target Date Fund จะมีสัดส่วนการลงทุนในสินทรัพย์ประเภทตราสารหนี้เป็นพื้นฐานเพื่อให้กองทุนมีรายรับเข้ามาแบบสม่ำเสมอ อย่างไรก็ตาม ผู้จัดการกองทุนสามารถแบ่งสัดส่วนเงินลงทุน ไปลงทุนในสินทรัพย์ที่มีความเสี่ยงสูง เช่น หุ้น เพื่อแสวงหาผลตอบแทนที่สูงขึ้นได้ด้วย โดยผู้จัดการกองทุนจะค่อย ๆ ทยอยลดสัดส่วนการลงทุนในสินทรัพย์ที่มีความเสี่ยงสูงลง เมื่อกองทุนใกล้ถึงระยะเวลาที่กำหนดด้วยการเน้นไปลงทุนในสินทรัพย์ที่มีความเสี่ยงต่ำ เช่น พันธบัตรรัฐบาล หรือเงินฝากธนาคารในสัดส่วนที่สูงขึ้นเมื่อใกล้วัยเกษียณ        
 สำหรับการเลือกแผนการลงทุนของ Target Date Fund จะใช้การกำหนดช่วงปีเป้าหมายที่ผู้ลงทุนจะเกษียณอายุ โดยมีหลักการคำนวณ เช่น ปี 2564 ผู้ลงทุนมีอายุ 30 ปี ตั้งใจจะเกษียณเมื่ออายุ 60 ปี ระยะเวลาในการลงทุนจึงเหลืออีก 30 ปี เมื่อนำมาบวกกับปีปัจจุบัน จึงทราบปีที่คาดว่าจะเกษียณ คือ ปี 2594 และนำปี 2594 ไปเลือกแผนการลงทุนที่ตรงกับตัวเลือกที่บริษัทหลักทรัพย์จัดการกองทุน (บลจ.) นำเสนอไว้เป็นแผนการลงทุนเพื่อเกษียณต่อไป
 ดังนั้น กองทุนแบบ Target Date Fund จึงตอบโจทย์ผู้ลงทุนตามแผนการลงทุนที่เลือกไว้ได้อย่างสะดวก เข้าใจง่าย โดยเลือกแผนเมื่อเริ่มต้นลงทุนเพียงครั้งเดียวตามหลักการเลือกแผนที่คำนวณหาระยะเวลาที่จะเกษียณและแผนการลงทุนที่มี เพื่อให้สอดคล้องกับช่วงเวลาและอายุที่จะเกษียณ
 หลังจากนั้นผู้จัดการกองทุนจะเป็นผู้ดูแลพอร์ตการลงทุนให้ โดยจะปรับสัดส่วนสินทรัพย์ลงทุนเพื่อเพิ่มผลตอบแทนอย่างสม่ำเสมอ รวมถึงการลดความเสี่ยงของพอร์ตลงทุนตามอายุของผู้ลงทุนที่เพิ่มขึ้น อีกทั้งยังช่วยจับจังหวะการลงทุนให้มีความเหมาะสมตามสถานการณ์อีกด้วย
 ปฏิเสธไม่ได้ว่าผู้ลงทุนอาจใช้อารมณ์ ความรู้สึกในการตัดสินใจลงทุน การจับจังหวะลงทุน (Market Timing) อาจทำให้แผนการลงทุนไม่สอดคล้องกับความเสี่ยงและแผนการออมในระยะยาวของตนเอง หรือบางคนก็คงสัดส่วนการลงทุนที่คงที่ตลอดระยะเวลาลงทุน โดยเฉพาะในสินทรัพย์ที่มีความเสี่ยงสูงอาจทำให้ผลตอบแทนจากการลงทุนมีความผันผวนสูงและอาจไม่ได้รับผลตอบแทนที่เหมาะสมหรือเพียงพอกับการเกษียณ จนกระทั่งในปีที่กำลังจะเกษียณ หากเกิดวิกฤติขึ้นมา เงินลงทุนสำหรับวัยเกษียณอาจสูญไปเพราะความผันผวนของการลงทุนในสินทรัพย์เสี่ยงสูง เป็นต้น ดังนั้น กองทุน Target Date Fund จะช่วยเพิ่มวินัยในการลงทุนและลดความผันผวนดังกล่าวได้
 อย่างไรก็ตาม ถึงแม้กองทุนแบบ Target Date Fund จะมีผู้จัดการกองทุนช่วยดูแลและจัดพอร์ตลงทุนให้ แต่ผู้ลงทุนต้องไม่ลืมพิจารณาปัจจัยสำคัญอื่น ๆ ในการตัดสินใจลงทุนด้วยเช่นกัน ซึ่งหลักการจะคล้าย ๆ กับการตัดสินใจลงทุนในกองทุนรวมทั่วไป เช่น ดูนโยบายการลงทุนของกองทุนรวมนั้น ๆ ว่าเหมาะสมและสอดคล้องกับความสามารถในการยอมรับความเสี่ยงและวัตถุประสงค์ในการลงทุนหรือไม่ ค่าใช้จ่ายที่กองทุนเรียกเก็บเป็นอย่างไร ที่สำคัญ คือ เลือกกองทุนที่มีอายุกองทุนที่ตรงหรือใกล้เคียงกับช่วงอายุที่ตนเองตั้งใจจะเกษียณอายุมากที่สุด เพราะเงินลงทุนและดอกผลที่ได้จากการลงทุนทั้งหมด จะเป็นเงินที่เตรียมเอาไว้สำหรับการเกษียณอย่างมีคุณภาพของเราต่อไปในอนาคต
Target Date Fund เป็นอีกทางเลือกหนึ่งเพื่อเก็บเงินไว้ใช้หลังเกษียณ

เหตุผล:
1.  กองทุน Target Date Fund เป็นการลงทุนระยะยาวที่มีเป้าหมายเพื่อวางแผนเกษียณ หากผู้ลงทุนไม่มีเวลาดูแลพอร์ตลงทุนให้เหมาะสมกับช่วงอายุ นับเป็นตัวเลือกที่น่าสนใจในการเป็นเครื่องมือสร้างความมั่งคั่งในระยะยาว
ปัญหาของคนที่จะวางแผนเกษียณตั้งแต่อายุยังน้อย ซึ่งเป็นจุดเริ่มต้นของการวางแผนเกษียณที่ดี เนื่องจากมีระยะเวลาเก็บออมและลงทุนยาว แต่มักเจอปัญหาว่าไม่รู้ว่าจะวางแผนเกษียณยังไง จะลงทุนอะไรเพื่อให้มีเงินพอใช้หลังเกษียณ จะจัดพอร์ตลงทุนอย่างไร และกระจายความเสี่ยงการลงทุนเท่าไหร่ 

2.  การลงทุนเพื่อเกษียณเป็นการลงทุนระยะยาว ซึ่งตัวช่วยวางแผนเกษียณคือ Target Date Fund กองทุนแบบสมดุลตามอายุเพื่อเน้นเกษียณ
2.1  กองทุน Target Date Fund เป็นทางเลือกการลงทุนระยะยาวเพื่อการเกษียณ มีหลักการคือ 
-  บริหารสินทรัพย์ลงทุนและผลตอบแทนที่เหมาะสมกับระดับความเสี่ยงที่ลดลงตามช่วงอายุที่เพิ่มขึ้นของผู้ลงทุนถึงวัยเกษียณ เพื่อให้มีเงินใช้หลังวัยเกษียณอย่างเพียงพอ 
-  โดยผู้ลงทุนไม่ต้องจัดสรรเงินลงทุนด้วยตัวเอง

3.  กลยุทธ์การลงทุน คือ 
-  ผู้จัดการกองทุนจะกระจายการลงทุนไปยังสินทรัพย์ประเภทต่าง ๆ ที่กำหนด 
-  และปรับเปลี่ยนสัดส่วนของสินทรัพย์ตามช่วงอายุที่เปลี่ยนไปให้ผู้ลงทุน และเหมาะสมกับช่วงปีที่ผู้ลงทุนจะเกษียณ ส่วนใหญ่จะมีสัดส่วนการลงทุนในสินทรัพย์ตราสารหนี้เป็นพื้นฐาน เพื่อให้กองทุนมีรายรับเข้ามาสม่ำเสมอ 
-  ผู้จัดการกองทุนสามารถแบ่งสัดส่วนเงินลงทุนไปลงทุนในสินทรัพย์ที่มีความเสี่ยงสูง เพื่อแสวงหาผลตอบแทนที่สูงขึ้น โดยจะค่อย ๆ ทยอยลดสัดส่วนการลงทุนในสินทรัพย์ที่มีความเสี่ยงสูงลง เมื่อกองทุนใกล้ถึงระยะเวลาที่กำหนดด้วยการเน้นไปลงทุนในสินทรัพย์ที่มีความเสี่ยงต่ำ  

4.  สำหรับการเลือกแผนการลงทุนของ Target Date Fund จะใช้การกำหนดช่วงปีเป้าหมายที่ผู้ลงทุนจะเกษียณอายุไปเลือกแผนการลงทุนที่ตรงกับตัวเลือกที่บริษัทหลักทรัพย์จัดการกองทุน นำเสนอเป็นแผนการลงทุนเพื่อเกษียณต่อไป 

5.  ดังนั้น กองทุน Target Date Fund จึงตอบโจทย์ผู้ลงทุนตามแผนการลงทุนที่เลือกไว้ได้อย่างสะดวก เข้าใจง่าย โดยเลือกแผนเมื่อเริ่มต้นลงทุนเพียงครั้งเดียวตามหลักการเลือกแผนที่คำนวณหาระยะเวลาที่จะเกษียณและแผนการลงทุนที่มี เพื่อสอดคล้องกับช่วงเวลาและอายุที่จะเกษียณ
ตลาดการเงิน & ผลิตภัณฑ์และบริการทางการเงิน,ความรู้ทางการเงิน